Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στα πλαίσια του μεικτού συμβουλίου ΕΚ - Μεξικού όσον αφορά τον εσωτερικό κανονισμό των ειδικών επιτροπών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το άρθρο 49 της συμφωνίας οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, που υπεγράφη στις 8 Δεκεμβρίου 1997 και άρχισε να ισχύει την 1η Οκτωβρίου 2000, ορίζει ότι το μεικτό συμβούλιο μπορεί να αποφασίσει να δημιουργήσει ειδικές επιτροπές που θα το επικουρούν κατά την εκτέλεση των καθηκόντων του. Στον εσωτερικό κανονισμό του, το μεικτό συμβούλιο καθορίζει τη σύνθεση και τα καθήκοντα αυτών των επιτροπών, καθώς και τις λεπτομέρειες λειτουργίας τους.

Η Επιτροπή διαβιβάζει στο Συμβούλιο πρόταση απόφασης του Συμβουλίου σχετικά με τη θέση της Κοινότητας όσον αφορά τον συνημμένο εσωτερικό κανονισμό, με σκοπό την έκδοση απόφασης του μεικτού συμβουλίου.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στα πλαίσια του μεικτού συμβουλίου ΕΚ - Μεξικού όσον αφορά τον εσωτερικό κανονισμό των ειδικών επιτροπών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας

την πρόταση της Επιτροπής [1],

[1] ΕΕ C , , σ. .

Εκτιμώντας τα εξής:

(1) το άρθρο 49 της συμφωνίας οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, ορίζει ότι το μεικτό συμβούλιο μπορεί να αποφασίσει να δημιουργήσει ειδικές επιτροπές που θα το επικουρούν κατά την εκτέλεση των καθηκόντων του.

(2) το άρθρο 17 της απόφασης 2/2000 που εκδόθηκε στις 23 Μαρτίου 2000 από το μεικτό συμβούλιο ΕΕ - Μεξικού, στο εξής "απόφαση 2/2000", εγκαθιδρύει ειδική επιτροπή τελωνειακής συνεργασίας και κανόνων καταγωγής

(3) το άρθρο 19 της απόφασης 2/2000 δημιουργεί ειδική επιτροπή προτύπων και τεχνικών κανονισμών

(4) το άρθρο 20 της απόφασης 2/2000 δημιουργεί ειδική επιτροπή μέτρων υγειονομική και φυτοϋγειονομικής προστασίας

(5) το άρθρο 24 της απόφασης 2/2000 δημιουργεί ειδική επιτροπή προϊόντων χάλυβα

(6) το άρθρο 32 της απόφασης 2/2000 δημιουργεί ειδική επιτροπή για τις δημόσιες συμβάσεις

(7) το άρθρο 40 της απόφασης 2/2000 δημιουργεί ειδική επιτροπή για τα θέματα διανοητικής ιδιοκτησίας

(8) το άρθρο 23 της απόφασης 2/2001 που εκδόθηκε στις 27 Φεβρουαρίου 2001 από το μεικτό συμβούλιο ΕΕ - Μεξικού, στο εξής "απόφαση 2/2001", δημιουργεί ειδική επιτροπή για τις χρηματοπιστωτικές υπηρεσίες

(9) το άρθρο 49 της συμφωνίας ορίζει ότι το μεικτό συμβούλιο καθορίζει στον εσωτερικό κανονισμό του τις λεπτομέρειες λειτουργίας των ειδικών επιτροπών.

ΑΠΟΦΑΣΙΖΕΙ:

Άρθρο μόνο

Να εγκρίνει το συνημμένο σχέδιο απόφασης ως θέση της Κοινότητας στα πλαίσια του μεικτού συμβουλίου ΕΚ - Μεξικού.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

ΑΠΟΦΑΣΗ ΑΡΙΘ. --/2002 της ................ 2002 ΤΟΥ ΜΕΙΚΤΟΥ ΣΥΜΒΟΥΛΙΟΥ ΕΥΡΩΠΑΪΚΗΣ ΚΟΙΝΟΤΗΤΑΣ - ΜΕΞΙΚΟΥ

που εγκαθιδρύθηκε με τη συμφωνία οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, της 8ης Δεκεμβρίου 1997

ΕΣΩΤΕΡΙΚΟΣ ΚΑΝΟΝΙΣΜΟΣ ΤΩΝ ΕΙΔΙΚΩΝ ΕΠΙΤΡΟΠΩΝ

ΤΟ ΜΕΙΚΤΟ ΣΥΜΒΟΥΛΙΟ,

Έχοντας υπόψη:

Τη συμφωνία οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, που υπεγράφη στις Βρυξέλλες στις 8 Δεκεμβρίου 1997, στο εξής η "συμφωνία" και ιδίως το άρθρο 49.

Εκτιμώντας τα εξής:

Το άρθρο 49 της συμφωνίας ορίζει ότι το μεικτό συμβούλιο μπορεί να αποφασίσει να δημιουργήσει ειδικές επιτροπές που θα το επικουρούν κατά την εκτέλεση των καθηκόντων του

το άρθρο 17 της απόφασης 2/2000 που εκδόθηκε στις 23 Μαρτίου 2000 από το μεικτό συμβούλιο ΕΕ - Μεξικού, στο εξής "απόφαση 2/2000", εγκαθιδρύει ειδική επιτροπή τελωνειακής συνεργασίας και κανόνων καταγωγής

το άρθρο 19 της απόφασης 2/2000 δημιουργεί ειδική επιτροπή προτύπων και τεχνικών κανονισμών

το άρθρο 20 της απόφασης 2/2000 δημιουργεί ειδική επιτροπή μέτρων υγειονομική και φυτοϋγειονομικής προστασίας

το άρθρο 24 της απόφασης 2/2000 δημιουργεί ειδική επιτροπή προϊόντων χάλυβα

το άρθρο 32 της απόφασης 2/2000 δημιουργεί ειδική επιτροπή για τις δημόσιες συμβάσεις

το άρθρο 40 της απόφασης 2/2000 δημιουργεί ειδική επιτροπή για τα θέματα διανοητικής ιδιοκτησίας

το άρθρο 23 της απόφασης 2/2001 που εκδόθηκε στις 27 Φεβρουαρίου 2001 από το μεικτό συμβούλιο ΕΕ - Μεξικού, στο εξής "απόφαση 2/2001", δημιουργεί ειδική επιτροπή για τις χρηματοπιστωτικές υπηρεσίες

το άρθρο 49 της συμφωνίας ορίζει ότι το μεικτό συμβούλιο καθορίζει στον εσωτερικό κανονισμό του τις λεπτομέρειες λειτουργίας των ειδικών επιτροπών.

ΑΠΟΦΑΣΙΖΕΙ:

Άρθρο 1

Ο εσωτερικός κανονισμός των ειδικών επιτροπών καταρτίζεται σύμφωνα με το παράρτημα της παρούσας απόφασης, το οποίο θα αποτελέσει προσάρτημα του εσωτερικού κανονισμού του μεικτού συμβουλίου συνημμένο στην απόφαση αριθ. 1/2001 του μεικτού συμβουλίου ΕΕ - Μεξικού.

Άρθρο 2

Η παρούσα απόφαση αρχίζει να ισχύει στις................

Βρυξέλλες,

Για το μεικτό συμβούλιο

Ο Πρόεδρος

ΠΑΡΑΡΤΗΜΑ

ΕΣΩΤΕΡΙΚΟΣ ΚΑΝΟΝΙΣΜΟΣ ΤΩΝ ΕΙΔΙΚΩΝ ΕΠΙΤΡΟΠΩΝ ΕΚ - ΜΕΞΙΚΟΥ

Άρθρο 1 - Προεδρία

Σε κάθε συνεδρίαση των ειδικών επιτροπών προεδρεύει εναλλάξ αντιπρόσωπος της Ευρωπαϊκής Επιτροπής και αντιπρόσωπος της κυβέρνησης του Μεξικού, κατά κανόνα σε επίπεδο ανώτατων κρατικών υπαλλήλων.

Άρθρο 2 - Συνεδριάσεις

Οι ειδικές επιτροπές συνεδριάζουν όπως ορίζεται στα αντίστοιχα άρθρα της απόφασης 2/2000 και της απόφασης 2/2001 οι οποίες δημιουργούν κάθε επιτροπή.

Άρθρο 3 - Αντιπροσωπείες

Πριν από κάθε συνεδρίαση, ο πρόεδρος των ειδικών επιτροπών ενημερώνεται σχετικά με την προβλεπόμενη σύνθεση και τον επικεφαλής της αντιπροσωπείας κάθε μέρους.

Άρθρο 4 - Γραμματεία

1. Ένας υπάλληλος της Ευρωπαϊκής Επιτροπής, αφενός, και ένας υπάλληλος της κυβέρνησης του Μεξικού, αφετέρου, ασκούν από κοινού τα καθήκοντα γραμματέων της ειδικής επιτροπής.

2. Όλη η αλληλογραφία προς και από τον πρόεδρο των ειδικών επιτροπών, που προβλέπεται στον παρόντα εσωτερικό κανονισμό, διαβιβάζεται στους γραμματείς των ειδικών επιτροπών και στους γραμματείς και τον πρόεδρο της μεικτής επιτροπής και, όταν ενδείκνυται, στα μέλη της μεικτής επιτροπής.

Άρθρο 5 - Έγγραφα

Σε περίπτωση που οι συσκέψεις των ειδικών επιτροπών βασίζονται σε δικαιολογητικά έγγραφα, τα έγγραφα αυτά αριθμούνται και κυκλοφορούν από τους δύο γραμματείς ως έγγραφα της ειδικής επιτροπής.

Άρθρο 6 - Δημοσιότητα

Εκτός εάν ληφθεί αντίθετη απόφαση, οι συνεδριάσεις των ειδικών επιτροπών δεν είναι δημόσιες.

Άρθρο 7 - Ημερήσια διάταξη των συνεδριάσεων

1. Οι γραμματείς των ειδικών επιτροπών συντάσσουν προσωρινή ημερήσια διάταξη για κάθε συνεδρίαση το αργότερο τριάντα ημέρες πριν από τη συνεδρίαση, μαζί με τα δικαιολογητικά έγγραφα. Η ημερήσια διάταξη αποστέλλεται στον πρόεδρο, στους γραμματείς και στα μέλη της μεικτής επιτροπής το αργότερο δεκαπέντε ημέρες πριν από την έναρξη της συνεδρίασης. το αργότερο μέχρι την ημερομηνία αποστολής της προσωρινής ημερήσιας διάταξης. Η ημερήσια διάταξη εγκρίνεται από τις ειδικές επιτροπές κατά την έναρξη κάθε συνεδρίασης. Εφόσον συμφωνούν τα δύο μέρη, μπορούν να προστεθούν και θέματα που δεν περιλαμβάνονται στην προσωρινή ημερήσια διάταξη.

2. Με τη συμφωνία των μερών, είναι δυνατόν να μειώνονται τα χρονικά όρια που καθορίζονται στην παράγραφο 1, ώστε να λαμβάνονται υπόψη οι απαιτήσεις της συγκεκριμένης περίπτωσης.

Άρθρο 8 - Πρακτικά

Για κάθε συνεδρίαση συντάσσονται πρακτικά τα οποία βασίζονται στη συνοπτική παρουσίαση από τον πρόεδρο των συμπερασμάτων στα οποία κατέληξαν οι ειδικές επιτροπές:

1. Τα μέρη συντάσσουν και συμφωνούν για μια πρώτη μορφή των πρακτικών αμέσως μετά τη συνεδρίαση των ειδικών επιτροπών.

2. Τα μέρη διαθέτουν στη συνέχεια 20 εργάσιμες ημέρες για να προωθήσουν τα πρακτικά στο εσωτερικό των υπηρεσιών τους και για να συγκρίνουν τα κείμενα που έχουν εγκριθεί σε εσωτερικό επίπεδο.

3. Τα πρακτικά, αφού εγκριθούν από τις ειδικές επιτροπές, υπογράφονται από τον πρόεδρο και τους γραμματείς εντός 10 εργάσιμων ημερών μετά το τέλος της διαδικασίας εσωτερικής έγκρισης που αναφέρεται στην παράγραφο 2.

4. Αντίγραφο των πρακτικών αποστέλλεται στον πρόεδρο και τους γραμματείς της μεικτής επιτροπής.

Άρθρο 9 - Συστάσεις

1. Στις περιπτώσεις στις οποίες εξουσιοδοτείται η ειδική επιτροπή να διατυπώνει συστάσεις σύμφωνα με την απόφαση 2/2000 ή την απόφαση 2/2001, οι πράξεις αυτές φέρουν τον τίτλο "σύσταση", και ακολουθεί αύξων αριθμός, η ημερομηνία έκδοσής τους και περιγραφή του αντικειμένου τους.

2. Σε περίπτωση που η ειδική επιτροπή διατυπώνει σύσταση, εφαρμόζονται, τηρουμένων των αναλογιών, οι διατάξεις των άρθρων 10, 11 και 12 της απόφασης αριθ. 1/2001 του μεικτού συμβουλίου που θεσπίζει τον εσωτερικό κανονισμό του μεικτού συμβουλίου.

3. Οι συστάσεις της ειδικής επιτροπής αποστέλλονται στους γραμματείς της μεικτής επιτροπής.

Άρθρο 10 - Δαπάνες

1. Οι Ηνωμένες Πολιτείες του Μεξικού και η Ευρωπαϊκή Κοινότητα καλύπτουν εκατέρωθεν τις αντίστοιχες δαπάνες τους λόγω της συμμετοχής τους στις συνεδριάσεις των ειδικών επιτροπών, τόσο όσον αφορά τα έξοδα προσωπικού και τα έξοδα ταξιδίου και διαμονής, όσο και τα έξοδα για ταχυδρομικές υπηρεσίες και τηλεπικοινωνίες.

2. Τις δαπάνες για τη διοργάνωση των συνεδριάσεων, τη διερμηνεία κατά τη διάρκεια των συνεδριάσεων, τη μετάφραση και την αναπαραγωγή εγγράφων φέρει το μέρος το οποίο φιλοξενεί τις συνεδριάσεις.

Άρθρο 11 - Ετήσια έκθεση

Οι ειδικές επιτροπές υποβάλλουν ετησίως έκθεση στη μεικτή επιτροπή.

Άρθρο 12 - Άλλη ειδική επιτροπή

Ο παρών εσωτερικός κανονισμός εφαρμόζεται σε κάθε άλλη ειδική επιτροπή ή ειδικό όργανο που δημιουργείται, σύμφωνα με το άρθρο 49 της συμφωνίας, για να επικουρεί το μεικτό συμβούλιο κατά την εκτέλεση των καθηκόντων του.